1. ΠΡΟΕΔΡΙΚΟΝ ΔΙΑΤΑΓΜΑ της 23/30 Μαρτ. 1932 (ΦΕΚ Α΄96) Περί των όρων και διατυπώσεων υφ’ ους επιτρέπεται η κατεργασία σταφίδος εν γένει προς κατασκευήν σταφιδίνης. Έχοντες υπ’ όψει τον Νόμ. 3501 του 1928 «περί κυρώσεως και τροποποιήσεως του από 13 Νοεμ. 1927 Ν.Δ/τος «περί κυρώσεως και τροποποιήσεως των Ν. Δ/των 1) από 12 Μαΐου 1926 «περί εμπορίου του οίνου κλπ.», ως και την υπ’ αριθ. 456 της 11 Μαρτίου ε.έ. γνωμοδότησιν του Συμβουλίου Επικρατείας, προτάσει των Υπουργών Γεωργίας και Οικονομικών, απεφασίσαμεν και διατάσσομεν. Άρθρ.1.-Η κατεργασία ξηράς σταφίδος εν γένει προς κατασκευήν σταφιδίνης και των υπό διάφορα ονόματα φερομένων εν τω εμπορίω παρομοίων σκευασμάτων, επιτρέπεται μονον δια της συμπυκνώσεως, του εκ της εκχυλίσεως της ξηράς σταφίδος λαμβανομένου σακχαρούχου υγρού ή του γλεύκους χλωράς σταφίδος παρακρατήματος, μέχρι πολτώδους ή στερεάς καταστάσεως αυτού, μετά ή άνευ προσθήκης αρωματικών ουσιών κλπ. α)Εις τα οινοπνευματοποιεία β΄κατηγορίας υφ’ ους όρους ορίζει το από 17 Δεκ. 1926 Δ/μα «περί εκτελέσεως του Ν. Δ/τος της 12 Μαΐου 1926 «περί εμπορίου του οίνου και προστασίας της οινοπαραγωγής», ως ετροποποιήθη δια του Δ/τος της 13 Μαρτ. 1930» περί των όρων και υποχρεώσεων υφ’ ους επιτρέπεται η παρασκευή οίνων εκ χλωράς σταφίδος κλπ.», εφαρμοζομένων άμα και των διατάξεων του παρόντος. β)Εις τα ειδικά εργοστάσια οξοποιΐας, τα λειτουργούντα δυνάμει ειδικής αδείας, συμφώνως τω Δ/τι της 5 Μαΐου 1928 και υφ’ ους όρους ορίζει το Δ/μα τούτο, εφαρμοζομένων άμα και των διατάξεων του παρόντος. γ)Εις τα ειδικά εργοστάσια κατσκευής σταφιδίνης και παρομοίων σκευασμάτων, εφ’ όσον ταύτα έχουσιν εφοδιασθή δι’ ειδικής αδείας εκδιδομένης υπό του Γενικού Χημείου του Κράτους. Άρθρ.2.-1.Οι ιδιοκτήται ειδικών εργοστασίων κατασκευής σταφιδίνης, ως και οι κατά τα εδάφ.α΄και β΄του προηγουμένου άρθρ. 1 οινοποιοί β΄κατηγορίας και οι οξοποιοί, οι προτιθέμενοι να κατεργασθώσι ξηράν σταφίδα εν γένει ή τοιαύτην χλωράν παρακρατήματος προς παρασκευήν σταφιδίνης, οφείλουσιν 1 μήνα προ της 1ης Αυγούστου εκάστου έτους, εάν προτίθενται από της ημέρας ταύτης να άρξωνται της εργασίας αυτών ή να συνεχίσωσιν αυτήν, ή ένα μήνα προ πάσης μεταγενεστέρας ενάρξεως των εργασιών αυτών, να υποβάλωσιν εις το Γενικόν Χημείον του Κράτους ή εις το αρμόδιον Παράρτημα αυτού, αίτησιν περί τούτου εν η δέον να ορίζωσι. α)Το όνομα και επώνυμον του εργοστασιάρχου και το του εν περιπτώσει απουσίας αντιπροσώπου αυτού. β)Την πόλιν και την θέσιν εν η κείται το εργοστάσιον. γ)Τα ειδικά μηχανήματα, τα δια την κατασκευήν της σταφιδίνης χρησιμοποιούμενα μεθ’ απασών των συναφών μηχανικών εγκαταστάσεων και τον προορισμόν εκάστου τούτων, ως και τον αριθμόν και χωρητικότητα των διατεθειμένων δεξαμενών και δοχείων. δ)Την ημερησίαν δυνατήν παραγωγικότητα του εργοστασίου εις σταφιδίνης ετοίμην δια την κατανάλωσιν. ε)Την εφαρμοζομένην μέθοδον κατασκευής, ως και την ειδικήν ονομασίαν υφ’ ην τυχόν θα φέρηται εις το εμπόριον το παρ’ αυτών κατασκευαζόμενον προϊόν. 2.Το Γενικόν Χημείον του Κράτους, προς ο διαβιβάζεται και η τυχόν εις Παράρτημα αυτού υποβληθείσα αίτησις, μετά τον έλεγχον της αιτήσεως ταύτης, χορηγεί ειδικήν άδειαν κατεργασίας ξηράς σταφίδος ή γλεύκους χλωράς προς παρασκευήν σταφιδίνης, εφ’ όσον συντρέχουσιν αι ακόλουθοι προϋποθέσεις: α)Ότι το εργοστάσιον κέκτηται τας απαραιτήτους εγκαταστάσεις δια την εκχύλισιν της σταφίδος. Προκειμένου περί οινοπνευματοποιείου ή οξοποιείου δυνάμει ειδικής αδείας λειτουργούντων, δεν απαιτείται όπως κέκτηνται ταύτα και ιδιαιτέρας εγκαταστάσεως εκχυλίσεως δια την χορήγησιν της κατά το παρόν διάταγμα αδείας. (Μετά την σελ. 706) Σελ. 706,31 189-91 Κατασκευή σταφιδίνης 16.Θ.ι.1 β)Ότι η δυνατή παραγωγικότης του εργοστασίου εις έτοιμον προς κατανάλωσιν προϊόν, ελεγχομένη εκ του αριθμού της χωρητικότητος των δοχείων εκχυλίσεως και των ειδικών εγκαταστάσεων κατασκευής σταφιδίνης, ανέρχεται τουλάχιστον εις τριακόσια χιλιόγραμμα ημερησίως. γ)Ότι το εργοστάσιον κέκτηται εγκαταστάσεις και διαθέτει εν γένει τα απαιτούμενα μέσα, δι’ ων εξασφαλίζεται η τήρησις των όρων της καθαριότητος και υγιεινής δια τα κατασκευαζόμενα προϊόντα. 3.Εάν η αίτησις υπεβλήθη εις Παράρτημα του Γενικού Χημείου του Κράτους τούτο, δι’ ενός των παρ’ αυτού χημικών, προβαίνει εις την επαλήθευσιν των εν τη αιτήσει διαλαμβανομένων και υποβάλει ταύτην εις την Γενικήν Διεύθυνσιν του Γενικού Χημείου του Κράτους μετά της σχετικής εκθέσεώς του περί του γενομένου ελέγχου ίνα αύτη αποφασίση τελικώς. 4.Η χορηγηθείσα άδεια δύναται να ανακληθή εν περιπτώσει μη τηρήσεως των δια του παρόντος οριζομένων όρων και υποχρεώσεων, δι’ αποφάσεως των Υπουργών Οικονομικών και Γεωργίας, εκδιδομένης μετά σύμφωνον γνώμην του Συμβουλίου της Χημικής Υπηρεσίας. Άρθρ.3.-1.Οι εισάγοντες εις τα εργοστάσια αυτών ξηράν σταφίδα ή γλεύκος χλωράς σταφίδος παρακρατήσεως προς κατασκευήν σταφιδίνης, οφείλουσιν άμα τη παραλαβή και προ πάσης κατεργασίας να ειδοποιήσωσι περί τούτου το αρμόδιον παράρτημα του Γενικού Χημείου του Κράτους ή τον εποπτεύονται το εργοστάσιον χημικόν, όπως προβή εις δειγματοληψίαν προς εξακρίβωσιν της εις σάκχαρον περιεκτικότητος αυτών. Το αποτέλεσμα της χημικής αναλύσεως κοινοποιείται εις τον ενδιαφερόμενον, όστις εν περιπτώσει διαφωνίας δύναται να ζητήση εντός πέντε ημερών την επανάληψιν της αναλύσεως, επί του ετέρου των εις διπλούν ληφθέντων δειγμάτων. Η επανάληψις της αναλύσεως ενεργείται υπό της Διευθύνσεως του Γενικού Χημείου του Κράτους τα δε αποτελέσματα ταύτης είναι υποχρεωτικά δια τον εργοστασιάρχην. 2.Οι κατά τας διατάξεις του παρόντος κατασκευάζοντες σταφιδίνην οφείλουσι να έχωσιν ανηρτημένον πίνακα εις εμφανές μέρος του εργοστασίου των, εν ω δέον να αναγράφονται κατ’ αύξοντα αριθμόν τα προς κατεργασίαν της σταφίδος χρησιμοποιούμενα δοχεία και δεξαμεναί εν γένει, μετά της χωρητικότητος εκάστου τούτων εις λίτρα. Δεν επιτρέπεται η εναπόθεσις υγρών εκχυλίσεως σταφίδος ή γλεύκους χλωράς σταφίδος εις δοχεία ή δεξαμενάς πριν ή εξελεγχθή υπό της υπηρεσίας του Γενικού Χημείου του Κράτους η χωρητικότης αυτών. Σελ. 706,32 189-92 3.Εξαγωγή ή μεταφορά σταφίδος, υγρού εκχυλίσεως ή γλεύκους χλωράς, εξ εργοστασίων κατασκευής σταφιδίνης, επιτρέπεται μόνον προκειμένου να μεταφερθώσι ταύτα εις έτερον εργοστάσιον κατασκευής σταφιδίνης, ή εις οινοποιείον β΄κατηγορίας, ή οξοποιείον, δυνάμει αδείας λειτουργούν. Οι προτιθέμενοι να ενεργήσωσι τοιαύτην εξαγωγήν ή μεταφοράν οφείλουσι προ πάσης εκτελέσεως να ζητήσωσι δι’ εγγράφου αιτήσεώς των παρά του Γενικού Χημείου του Κράτους ή του αρμοδίου Παραρτήματος αυτού άδειαν εξαγωγής ή μεταφοράς. Η άδεια αύτη χορηγείται εις διπλούν και εκδίδεται εκ τριπλοτύπου βιβλίου, περιλαμβάνει δε το όνομα του εξαγωγέως και του παραλήπτου, τον αριθμόν και είδος των περιεχόντων αυτά δοχείων, το βάρος αυτού μικτόν και καθαρόν εις χιλιόγραμμα, την περιεκτικότητα εις σάκχαρον και τον βαθμόν του τυχόν περιεχομένου οινοπνεύματος, τον προορισμόν αυτού, ως και την προθεσμίαν εντός της οποίας ενεργηθήσεται η μεταφορά, το εν των στελεχών της αδείας ταύτης τηρείται υπό του εξάγοντος εργοστασιάρχου και χρησιμεύει ως δικαιολογητικόν της γενομένης εξαγωγής εκ του εργοστασίου, το δε έτερον συνοδεύει το μεταφερόμενον είδος και παραδίδεται εις τον παραλαβόντα εργοστασιάρχην. Η εκδόσασα την άδειαν μεταφοράς ταύτην Αρχή υποχρεούται ταυτοχρόνως να ειδοποιήση την Αρχήν, την ασκούσαν την εποπτείαν του εργοστασίου, εις ο πρόκειται να μεταφερθή το μεταφερόμενον είδος, δια την υπό ταύτης παρακολούθησιν της μεταφερθησομένης ποσότητος. Ομοίαν υποχρέωσιν έχει και ο εργοστασιάρχης, ο παραλαβών το μεταφερόμενον είδος ευθύς άμα τη πραγματοποιήσει της μεταφοράς. Άρθρ.4.-1.Οι εργοστασιάρχαι, εις ους εχορηγήθη η κατά το άρθρ. 2 του παρόντος Δ/τος ειδική άδεια κατασκευής σταφιδίνης, υποχρεούνται προ πάσης χρησιμοποιήσεως των εκ ξηράς σταφίδος ληφθέντων σακχαρούχων υγρών ή του εκ χλωράς σταφίδος παρακρατήσεως προερχομένου γλεύκους και προς αποτροπήν της προς άλλον σκοπόν χρησιμοποιήσεως αυτών, να εξαιτώνται την ειδικήν ανάμιξιν αυτών μετά των εν παρ. 3 και 4 του άρθρου τούτου αναφερομένων και υπό του ιδίου εργοστασιάρχου παρεχομένων υλών. Προς τούτο υποβάλλουσιν αίτησιν προς το Γενικόν Χημείον του Κράτους ή το αρμόδιον Παράρτημα αυτού, εν η ορίζουσι την ποσότητα εις λίτρα των προς ειδικήν ανάμιξιν υγρών εκχυλίσεως ή του γλεύκους χλωράς σταφίδος, ήτις ποσότης δεν δύναται να είναι μικροτέρα των χιλίων λίτρων, ειμή μόνον εις εξαιρετικάς περιπτώσεις, τον βαθμόν σακχάρου (Be) και το αντιστοιχούν σάκχαρον εις χιλιόγραμμα, έτι δε την ολικήν οξύτητα αυτών, ήτις δεν επιτρέπεται να είναι ανωτέρα του 1 τοις %ο εκπεφρασμένη εις τρυγικόν οξύ. 16.Θ.ι.1 Κατασκευή σταφιδίνης 2.Το Γενικόν Χημείον του Κράτους ή το αρμόδιον Παράρτημα αυτού εγκρίνει την αιτηθείσαν ειδικήν ανάμιξιν, ενεργείται δε αύτη επί παρουσία του εποπτεύοντος το εργοστάσιον χημικού, εντός τριών ημερών το βραδύτερον από της επιδόσεως της αιτήσεως. 3.Η ειδική ανάμιξις των προς παρασκευήν σταφιδίνης προοριζομένων υγρών εκχυλίσεως ξηράς σταφίδος ή του γλεύκους χλωράς σταφίδος παρακρατήσεως, ενεργείται δια προσθήκης δεξτρίνης καθαράς, διαλυθείσης προηγουμένως εν θερμώ ύδατι και κατά την αναλογίαν ενός χιλιογράμμου δεξτρίνης ανά χίλια λίτρα του προς ανάμιξιν υγρού. 4.Δι’ αποφάσεων των Υπουργών Οικονομικών και Γεωργίας εκδιδομένων μετά σύμφωνον γνώμην του Συμβουλίου Χημικής Υπηρεσίας δύναται να μεταβάλληται, ή τροποποιήται ο ανωτέρω τρόπος της αναμίξεως ή να ορίζηται και έτερος τοιούτος. 5.Περί της γενομένης ειδικής αναμίξεως ταύτης συντάσσεται πρωτόκολλον εις τριπλούν προσυπογραφόμενον και υπό του εργοστασιάρχου. Εν τω πρωτοκόλλω τούτω αναγράφονται το ποσόν εις λίτρα του αναμιχθέντος υγρού ή γλεύκους, ο βαθμός σακχάρου (BAUME), και το αντιστοιχούν σάκχαρον εις χιλιόγραμμα, ο βαθμός ολικής οξύτητος αυτού εις τρυγικόν οξύ, ως και το είδος και το ποσόν των μετ’ αυτού αναμιχθεισών υλών. Εκ των τριών πρωτοκόλλων, εν παραδίδεται εις τον ενδιαφερόμενον, έτερον υποβάλλεται εις την Διεύθυνσιν Γενικού Χημείου του Κράτους και το τρίτον παραμένει εις την ενεργήσασαν την ανάμιξιν Αρχήν. 6.Επί τη βάσει των εκάστοτε συντασσομένων πρωτοκόλλων αναμίξεως πιστούται ο εργοστασιάρχης, δια της αντιστοίχου ποσότητος ξηράς σταφίδος ή γλεύκους χλωράς σταφίδος παρακρατήσεως. Άρθρ.5.-1.Οι εργοστασιάρχαι, οι κατά τας διατάξεις του παρόντος κατασκευάζοντες σταφιδίνην, υποχρεούνται να τηρώσιν βιβλίον εν ω δέον να εγγράφωσιν ανελλιπώς και άνευ διαγραφών ή ξεσμάτων, την εκάστοτε εισαγομένην ποσότητα στααφίδος εις ενετικάς λίτρας και εις χιλιόγραμμα, την περιεκτικότητα ταύτης εις σάκχαρον, συμφώνως προς τα οριστικά αποτελέσματα της χημικής αναλύσεως, την εκάστοτε κατεργαζομένην ποσότητα σταφίδος εις χιλιόγραμμα, τα εκ της κατεργασίας ταύτης ληφθέντα υγρά εις λίτρα, μετά του βαθμού σακχάρου (BΕ) αυτών και του αντιστοιχούντος ποσού σακχάρου εις χιλιόγραμμα τα εκάστοτε εισαγόμενα ποσά γλεύκους χλωράς εις λίτρα μετά του  βαθμού του σακχάρου (ΒΕ) αυτών και του αντιστοιχούντος ποσού σακχάρου εις χιλιόγραμμα τα εκάστοτε υποβαλλόμενα εις ειδικήν ανάμιξιν ποσά υγρών εκχυλίσεως ή γλεύκους χλωράς, μετά του βαθμού σακχάρου (ΒΕ) και του αντιστοιχούντος ποσού σακχάρου εις χιλιόγραμμα, ως και του βαθμού ολικής οξύτητος αυτών, συμφώνως με τα οικεία πρωτόκολλα ειδικής αναμίξεως, την εκάστοτε παραγομένην, ως και την διατιθεμένην ποσότητα σταφιδίνης. Δια το γλεύκος χλωράς σταφίδος παρακρατήσεως τηρείται ιδία μερίς εν τω βιβλίω τούτω. 2.Οι αυτοί εργοστασιάρχαι οφείλουσιν όπως, εντός δέκα ημερών από της λήξεως εκάστου μηνός, υποβάλλωσιν εις το αρμόδιον Παράρτημα του Γενικού Χημείου του Κράτους ή τον εποπτεύοντα  χημικόν δήλωσιν εξηγμένην εκ των παρ’ αυτού τηρουμένων βιβλίων, περί των κατά τον προηγούμενον μήνα εργασιών αυτών, συντασσομένην επί ειδικού εντύπου, υπό του Γενικού Χημείου του Κράτους κανονιζομένου, περιλαμβάνουσαν: α)Τα εις την αρχήν εκάστου μηνός, ον αφορά η δήλωσις, υπάρχοντα υπόλοιπα εκ του προηγουμένου μηνός ξηράς σταφίδος ή γλεύκους χλωράς, μετά της εις σάκχαρον περιεκτικότητος αυτών, τα εντός του μηνός εισαχθέντα ποσά τοιούτων υλών, την καθ’ όλον τον μήνα κατεργασθείσαν ποσότητα ξηράς σταφίδος, τα ληφθέντα υγρά εκχυλίσεως και τον βαθμόν σακχάρου (BAUME) αυτών, ως και τας εις το τέλος του μηνός υπολειφθείσας ποσότητας ξηράς σταφίδος, ή γλεύκους χλωράς. β)Τα μετά δεξτρίνης ή άλλων υλών αναμιχθείσας ποσότητας υγρών εκχυλίσεως ή γλεύκους χλωράς μετά της εις σάκχαρον περιεκτικότητος αυτών, συμφώνως προς τα πρωτόκολλα της ειδικής αναμίξεως. Η κατά τα ανωτέρω πιστοχρέωσις του γλεύκους χλωράς γίνεται εν ιδία μερίδι της δηλώσεως. γ)Τας εις άλλα εργοστάσια κατασκευής σταφιδίνης μεταφερεθείσας ποσότητας ξηράς σταφίδος, ή γλεύκους χλωράς ή υγρού εκχυλίσεως, μετά της εις σάκχαρον περιεκτικότητος αυτών δ)Τα εις το τέλος του μηνός υπόλοιπα των υγρών εκχυλίσεως μήπω ειδικώς αναμιχθέντων μετά της εις σάκχαρον περιεκτικότητος αυτών. ε)Τα εις το τέλος του μηνός υπόλοιπα σακχαρούχων υγρών αναμεμιγμένων μετά δεξτρίνης ή άλλων υλών και μήπω παρασκευασμένων εις έτοιμα προϊόντα. ς)Την κατασκευασθείσαν ποσότητα σταφιδίνης, την διατεθείσαν τοιαύτην, ως και το εν τω εργοστασίω υπόλοιπον αυτής, έτι δε το αναλογούν εις τα προϊόντα ταύτα σάκχαρον. 3.Ο εποπτεύων χημικος του Γ.Χ.Κ. ή το αρμόδιον Παράρτημα αυτού προβαίνουσιν εις το τέλος εκάστου μηνός εις την καταμέτρησιν των εν τω εργοστασίω υπαρχουσών πρώτων υλών, ως και των προϊόντων της κατεργασίας και εις την σύνταξιν πρωτοκόλλου βεβαιούντος τα καταμετρηθέντα ποσά. Εφ’ όσον η λεπτομερής    καταμέτρησις   της    υπαρχούσης     ξηράς (Αντί της σελ. 706,33) Σελ. 706,33(α) 227-043 Κατασκευή σταφιδίνης 16.Θ.ι.1 σταφίδος αποβαίνει δυσχερής λόγω της ποσότητος ή του τρόπου της αποθηκεύσεως, δύναται να εξευρίσκεται το ποσόν ταύτης λογιστικώς, εκ των υπαρχόντων στοιχείων, επιβεβαιούται δε η κατά προσέγγισιν ύπαρξις της ποσότητος ταύτης κατόπιν εκτιμήσεως ενεργουμένης δι’ αυτοψίας της υπαρχούσης εν τω εργοστασίω ξηράς σταφίδος. Εν τω συντασσομένω πρωτοκόλλω δέον ν’ αναγράφωνται κεχωρισμένως δι’ έκαστον είδος τα περιέχοντα αυτό δοχεία, το ύψος των περιεχομένων υγρών, η περιεκτικότης αυτών εις σάκχαρον και το σύνολον των ευρεθέντων κατ’ είδος προϊόντων. Εκ των πρωτοκόλλων τούτων, άτινα προσυπογράφονται και υπό του Εργοστασιάρχου, το εν τηρήται εν τω εργοστασίω, το έτερον παραλαμβάνεται υπό του ενεργήσαντος την καταμέτρησιν χημικού και το τρίτον υποβάλλεται παρ’ αυτού αμέσως εις το Γ.Χ.Κ. 4.Η υπηρεσία του Γ.Χ.Κ. ή του αρμοδίου Παραρτήματος αυτού προβαίνει εις την εξέλεγξιν της κατά την παρ. 2 του άρθρου τούτου δηλώσεως, λαμβάνουσα υπ’ όψιν άπαντα τα εν τη υποβληθείση δηλώσει αναγραφόμενα στοιχεία, τα παρά του Εργοστασιάρχου τηρούμενα βιβλία, το πρωτόκολλον καταμετρήσεως, ως και παν έτερον στοιχείον σχετικόν προς τας εισαχθείσας πρώτας ύλας, τας κατεργασθείσας τοιαύτας και τα παραχθέντα και διατεθέντα προϊόντα. 5.Ο ενεργήσας τον έλεγχον της δηλώσεως χημικός του Γ.Χ.Κ. ή του αρμοδίου Παραρτήματος αυτού, υποβάλλει ταύτην εις το Γ.Χ.Κ. μετά του τυχόν υπ’ αυτού συνταχθέντος πρωτοκόλλου επί παραβάσει του Νόμου. 6.Το Γ.Χ.Κ. μετά την κατεργασίαν εκάστης μερίδος σταφίδος αγορασθείσης κατόπιν δημοπρασίας ή άλλως πως προς κατασκευήν σταφιδίνης, βεβαιουμένην εκ των παρ’ αυτώ τηρουμένων στοιχείων, γνωρίζει τούτο εις τον Α.Σ.Ο. εν η περιπτώσει είναι ούτος ο χορηγητής της σταφίδος. Άρθρ.6.-«Η παρασκευαζομένη και εις την κατανάλωσιν προσφερομένη σταφιδίνη δέον να είναι αμιγής, απαγορευομένης οπωσδήποτε της προσθήκης εν αυτή αμυλοσιροπίου, χαρουποσιροπίου, ή ετέρων γλυκαντικών ουσιών, ως και η προσθήκη σακχαρίνης, ή ετέρας τινός τεχνητής γλυκαντικής ουσίας. Ωσαύτως απαγορεύεται η εις την σταφιδίνην προσθήκη επιβλαβών εις την υγείαν ουσιών». Το άρθρ. 6 αντικατασταθέν αρχικώς δια του Β.Δ/τος της 11/25 Απρ. 1958 (ΦΕΚ Α΄58) αντικατεστάθη εκ νέου ως άνω δια του άρθρου μόνου Β.Δ/τος της 9 Μαΐου/14 Σεπτ. 1959 (ΦΕΚ Α΄190). Εις τους επί των Οικονομικών και Γεωργίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Σελ. 706,34(α) 227-044 